Han var sønn av industrileder Thorry Kiær og sønnesønn av høyesterettsadvokat Frits Kiær, og vokste opp på Ranheim og Løkken Verk. Han tok examen artium i 1940, sivilingeniøreksamen fra kjemilinjen ved NTH i 1949 og Master of Science ved Princeton University i 1951. Kiær var sivilingeniør i Tennessee Copper Co. 1950–1952 og i Orkla Metall A/S 1952–1956, før han i 1956 ble ansatt i A/S Ranheim Papirfabrikk, hvor han var overingeniør 1963–1966, assisterende direktør 1966–1971 og administrerende direktør fra 1971. Han var også disponent i A/S Hommelvik Bruk 1960–1964.